ডসমোচে
ডসমোচে হল ভারতের লাদাখে উদযাপিত ঐতিহ্যবাহী ও পারম্পরিক একটি উৎসব। এটি লেহ, লিকির এবং দিস্কিত মঠে উদযাপিত হয়। এটি নববর্ষ উদ্‌যাপনের অন্তিম উৎসবের একটি, অন্যটি হল লোসার। দুই দিনব্যাপী ডসমোচে উৎসবের জন্য লেহ জেলা এবং জাংস্কার মহকুমার জন্য রাজ্যসরকার ঘোষিত ছুটি বরাদ্দ রয়েছে। ডসমোচে উৎসবটি "বলির পাঁঠার উৎসব" নামেও পরিচিত এবং এটি লাদাখের অন্যতম জনপ্রিয় প্রার্থনা উৎসব।